ming030890/wiki-yue-high-quality huggingface dataset:
廉州

廉州喺中國廣西，家下係合浦縣下嘅鎮，叫廉州鎮。大明時佢係個府，叫廉州府，屬廣東，管一州兩縣，欽州、合浦縣同靈山縣。大清時欽州直隸於省，所以變成管兩縣，府治同合浦縣城一樣。民國後廢府，但府治合浦縣城叫合浦又叫廉州。家下係合浦縣一個鎮。共和國時將廉州由廣東劃畀廣西。

史
大明時，領州一，縣二。欽州、合浦縣同靈山縣。
大清時廉州歸廉欽道。光緒十四年，欽州變成省直隸。變成領縣二。
廉州話

廉州話，又喊做合浦話，係粵語欽廉片嘅代表音之一，分佈喺合浦、浦北同埋北海嘅大多數地方（包括佤話）、欽州犀牛角（海獺話）、湛江（廉江海話），以合浦中心城市、亦都係欽廉地區歷史上嘅中心城市廉州為名。

聲母
古全濁聲母全送氣。
nj主要來自日母同埋疑母細音，sl主要來自心母同埋部分邪書船澄等。
見組細音有啲字冇顎化音：欽ham。
/w/實際發音有時傾向於[ʋ~v]。
/h/早期資料記為[x]。

元音
單韻母陣時（見韻母表）嘅/a/，音值[a~ɑ~ɒ]都有記載。
大多數記[o]，部分記[ɔ]
音韻系統中都帶韻尾，毋獨立成韻

韻母表
僅止列出參考文獻之中嘅大部份韻類歸屬。
eu動程短啲，脣展，新派eu讀似ei。
有早期資料記兼韻為em。
栽雖韻嘅合併韻，有資料記音值為ooi。
on、un之分出現喺某啲資料裏便。
部分資料分ong、ung，eeng、ing。

聲調
高入啲字詞唔喺音韻範圍內，好多係借詞或者有音無字。
全濁上聲好多歸陽去。
德高道

德高道（英文：Dakota Drive），係香港九龍九龍城嘅一條馬路，由世運道開始，另一邊係掘頭路。街名係嚟自道格拉斯DC-3或者道格拉斯C-47（兩隻飛機都叫Dakota）。
1998年7月6日，啟德機場停用，原本機場嘅多條專用道路改建成太子道東嘅出口（去土瓜灣海邊），而德高道更加係2005年成為啟德大笪地嘅露天停車場。
2006年，香港特區政府開始啟德發展計劃，啟德機場客運大樓同年亦拆咗，通道無咗，而前機場所有道路亦係短期內取消（唔包括世運道及協調道），但直至2020年仍然保留呢個名，並用係正式地址上面（例如港鐵宋皇臺站變電站地址）。而家德高道通往客運大樓舊地方，商業同居屋項目地盤嘅道路，唔俾其他車駛入。
德魯拜·安巴尼

德魯拜·安巴尼係一個印度、英屬印度、印度聯邦創業家。
德魯納酒店

《德魯納酒店》（韓文：호텔 델루나），係韓國電視劇，由李知恩、呂珍九主演，吳忠煥執導。故仔用一個招待靈魂客人嘅酒店做背景。
德黑蘭會議

德黑蘭會議 (英文：Tehran Conference, 暗號：Eureka) 係一次同盟國嘅會議，由蘇聯嘅史太林、英國嘅邱吉爾、同埋美國嘅羅斯福出席。呢次會議喺1943年尾喺德黑蘭度開，係同盟國總共四次會議嘅第二次。第一次係開羅會議、第三次係雅爾達會議、而第四次就係波茨坦會議。
雖然三個國家各自都有唔同嘅目標，但係佢哋喺會議之後達成共識，同意會針對納粹德國開一條新嘅前綫，喺6個月之後成為咗諾曼第登陸。佢哋亦都同意咗會承認伊朗王國嘅獨立。
德高中心

德高中心（英文：Texaco Centre）係香港工業大廈，喺新界荃灣德士古道126-140號，高23層，1981年入伙。
德高中心舊時叫品質工業大廈（英文：QPL Industrial Building），因為係上市公司品質國際嘅總部而有呢個名。
德黑蘭

德黑蘭（粵拼：Dak1 Hak1 Laan4 波斯文：تهران‎‎）係伊朗首都兼德黑蘭省首府，人口900萬[咩時候？]，面積658平方公里。

人口
德黑蘭人口歷史年份人口±% p.a. 15541,000—     16263,000+1.54% 179715,000+0.95% 180750,000+12.79% 181260,000+3.71% 183480,000+1.32% 1867147,256+1.87% 1930250,000+0.84% 1940540,087+8.01% 19561,560,934+6.86% 19662,719,730+5.71% 19764,530,223+5.23% 19866,058,207+2.95% 19916,497,238+1.41% 19966,758,845+0.79% 20067,711,230+1.33% 20118,244,759+1.35% 20168,737,510+1.17%
喺2006年全國人口普查嗰陣，德黑蘭市嘅人口有7,711,230人，分佈喺2,286,787戶。 2011年嘅下一次人口普查計到8,154,051人，分佈喺2,624,511戶。 2016年嘅人口普查量度到呢個城市嘅人口有8,693,706人，分佈喺2,911,065戶。

語言同族裔
德黑蘭有國際化嘅氛圍，係全國各地唔同族裔同語言群體嘅家園。而家德黑蘭嘅主要語言係德黑蘭話，係波斯語嘅一種變體，大部分德黑蘭人都認為自己係波斯人。 不過，以前德黑蘭－雷區嘅本土語言唔係波斯語，而係而家已經絕種嘅西伊朗語言。波斯語係西南伊朗語，源自法爾斯省。
伊朗阿塞拜疆人係呢個城市第二大嘅族裔群體，佔總人口嘅10-15%左右。 而馬贊德蘭人係第三大族裔群體，佔總人口嘅約5%。 德黑蘭仲有其他嘅族裔社群，包括庫爾德人、伊朗亞美尼亞人、伊朗格魯吉亞人、巴赫蒂亞里人、塔利什人、俾路支人、亞述人、阿拉伯人、猶太人同伊朗切爾克斯人。
根據德黑蘭大學社會學系喺2010年進行嘅一項人口普查，喺德黑蘭唔同區域同社會經濟階層嘅人口比例中，63%嘅人係喺德黑蘭出世，98%識波斯語，75%認為自己係波斯族裔，13%有一定程度嘅歐洲語言能力。
喺1980年代初，德黑蘭嘅族裔同社會組成發生咗巨大嘅變化。喺1979年革命同之後幾年嘅政治、社會同經濟後果之後，好多伊朗公民，主要係德黑蘭人，離開咗伊朗。大部分伊朗僑民去咗美國、德國、瑞典同加拿大。
隨住兩伊戰爭（1980-1988）嘅爆發，第二波居民逃離咗呢個城市，特別係喺伊拉克空襲首都嘅時候。當時大部分主要大國都支持伊拉克，經濟孤立令更多居民離開呢個城市（同埋國家）。佢哋離開咗所有嘅一切，為適應新嘅國家同建立新生活而掙扎，當戰爭結束嘅時候，大多數人都冇再返嚟。喺戰爭期間，德黑蘭仲接收咗大量嚟自國家西部同西南部同伊拉克接壤地區嘅移民。
鄰國阿富汗同伊拉克嘅不穩定局勢同戰爭促使數百萬難民湧入呢個國家，德黑蘭成為咗尋求工作嘅人嘅磁石，佢哋隨後幫助呢個城市從戰爭創傷中恢復過嚟，接受比當地建築工人低得多嘅工資。好多呢啲難民喺聯合國難民事務高級專員公署嘅協助下被遣返，但德黑蘭仲有相當規模嘅阿富汗同伊拉克難民群體唔願意離開，因為佢哋對自己國家嘅情況感到悲觀。阿富汗難民主要係講達里語嘅塔吉克人同哈扎拉人，講波斯語嘅一種變體，而伊拉克難民主要係講美索不達米亞阿拉伯語嘅人，佢哋通常有伊朗同波斯嘅族裔血統。

宗教
德黑蘭人大多數係正式嘅十二伊瑪目派什葉派伊斯蘭教徒，自16世紀薩法維王朝改信什葉派以嚟，呢個都係國教。呢個城市嘅其他宗教社群包括遜尼派同蘇菲主義派伊斯蘭教嘅信徒，唔同宗派嘅基督教，猶太教，瑣羅亞斯德教，同巴哈伊信仰。
喺呢個城市周圍散佈咗好多宗教中心，由舊到新嘅中心都有，包括清真寺、教堂、猶太會堂同瑣羅亞斯德教火神廟。呢個城市仲有一個好細嘅第三代印度錫克教社群，有一個當地嘅錫克教寺廟，2012年印度總理曾經去過嗰度。

氣候
德黑蘭屬半乾旱氣候，氣候好大程度受地理位置影響，厄爾布爾士山脈喺德黑蘭北面，荒漠喺南面。城內各地區海拔高度唔同，北部山丘地帶嘅氣候通常比南部嘅平原涼爽。夏季炎熱、乾旱、少雨，相對濕度比較低，晚間天氣清涼。冬季冷涼、乾燥，但降水多數喺夏季。大部分嘅降雨都發生喺晚秋到春季之間，全年濕度比較平均。
德雷達華

德雷達華係埃塞俄比亞第二大城，亦係埃塞俄比亞一個特別市，人口約50萬。
德高林

德高林（英文：Dacorum）係英國一個非都市區，屬於赫福郡，人口約151,400。
德魯伊

德魯伊（英文：druid）係喺古代蓋爾特人嘅一個社會階級，通常會扮演宗教領袖、法律權威同醫生等嘅角色。喺現代奇幻當中，德魯伊成日被描繪成同大自然友好嘅魔法師，具有變身成動物或者召喚野生動物幫手等嘅能力。
懷俄公國

懷俄公國（英文：Principality of Wy）係喺澳洲雪梨郊區嘅莫斯曼自治市嘅一個私人國家，由地方政府官方授權認可而成立。

史
1993年，藝術學校校長德爾普拉（Paul Delprat）希望可以喺佢住嘅屋企前便起一條通去佢嘅車房嘅路，向莫斯曼市申請。但係因為保羅屋企前便嘅路係林木保護區，加上有官僚作風嘅市政府一拖再拖，搞到德爾普拉好嬲，對外發布咗懷俄公國嘅獨立宣言。
2004年11月13號，莫斯曼市長喺大會堂接受咗德爾普拉嘅獨立宣言，懷俄公國正式由莫斯曼市獨立。
懷俄公國人口得五個，包括德爾普拉本人、佢老婆、同埋佢三個仔女。
懷亞特山

懷亞特山係南極洲一座山，處於韋勞茨山以西6公里，屬於慕德王后山脈嘅一部分，海拔高度2,930米，座山喺1934年12月由美國探險隊發現。
懷仁

懷仁係中國山西朔州一個縣，總面積1230平方公里，人口33萬。
懷德

懷德（Wai Tak）係中國一地，亦係一村，喺家下東莞虎門。
相傳鄧氏鄧元和嚟到放牛，後立人勞德村，後尾大清嗰陣改名懷德。懷德村民，曾經打新界六日戰。
懷抱太陽的月亮

《懷抱太陽的月亮》（韓文：해를 품은 달），係韓國MBC由2012年1月4號播出嘅水木迷你連續劇。呢套劇係由作家廷銀闕（정은궐）嘅同名小說改編，導演係拍《聚光燈》、《Royal Family》嘅金道勳同拍《階伯》、《快樂我的家》嘅李成俊，編劇係《京城醜聞》嘅陳秀婉。呢套劇創下咗42.2%嘅最高電視劇收視率，同52.59%嘅最高瞬間收視率，係2005年以來【迷你劇】收視嘅第一位，俾韓國媒體高捧成「國民電視劇」。

劇情
係講後生嘅王世子同失憶後變咗巫女嘅世子嬪嘅愛情故事。
懷俄明州

懷俄明州（英文：Commonwealth of Wyoming）係美國嘅一個州，1890年加入美國，首府夏延。
懷化芷江機場

懷化芷江機場（粵音：waai4 faa3 zi2 gong1 gei1 coeng4）係喺中國湖南嘅一個機場，喺1938年嗰陣起好，但係喺2005年先開放畀民眾用嚟搭飛機。
懷寧

懷寧（粵音：waai4 ning4）係中國安徽安慶嘅一個縣。面積1350km²，人口69萬（2010年數據）。縣府駐高河鎮，轄15個鎮、5個鄉。
鎮：高河鎮、石牌鎮、月山鎮、馬廟鎮、金拱鎮、茶嶺鎮、公嶺鎮、黃墩鎮、三橋鎮、小市鎮、黃龍鎮、平山鎮、臘樹鎮、洪鋪鎮、江鎮鎮
鄉：涼亭鄉、石鏡鄉、秀山鄉、清河鄉、雷埠鄉

史
漢代時呢道係皖縣管轄嘅地方，晉代時先設懷寧縣，縣治喺今日潛山，南宋時搬去安慶，1950年搬到石牌鎮，2002年搬到高河鎮。
懷念戰友

《懷念戰友》係由雷振邦填詞同作曲，李世榮演唱。呢隻歌係電影《冰山上的來客》嘅插曲。

簡介
2005年，呢隻歌攞咗中國電影百年百首金曲。
戴麟趾夫人訓練中心

戴麟趾夫人訓練中心（英文：Lady Trench Training Centre），原名戴麟趾夫人示範托兒所及訓練中心，係香港社會福利署管轄嘅建築物，喺香港島灣仔愛群道44號。
戴麟趾夫人訓練中心由香港出名慈善家鄧肇堅爵士捐助港幣80萬去起，喺1969年5月1號由時任醫務衞生處處長鄧炳輝醫生主持舉行奠基儀式，並喺1970年7月10號由時任香港總督戴麟趾爵士嘅夫人主持啟用典禮，建築物個名就係紀念佢。
戴麟趾夫人訓練中心底層有間一小型禮堂，經常畀政府人員用嚟搞講座。
戶北宗寬

戶北宗寬 ，係日本嘅一個男配音員。

配音作品一覽
呢個表唔完整，歡迎加料。
戶塚哲也

戶塚哲也（1961年4月24號—）係日本足球員，司職中場，曾經喺1980～1985年間爲日本足球代表隊出場18次，入咗3球。
戴高樂號航空母艦

美法兩國各自擁有嘅第一艘核動力航空母艦——美國嘅企業號（左上）與法國嘅戴高樂號——並排航行嘅稀有畫面。
飆風戰機於升降機上
戴高樂號航空母艦（Charles de Gaulle R91）係一艘隸屬於法國海軍嘅核子動力航空母艦，除咗係法國目前正係操作中嘅唯一一艘航空母艦外，亦係法國海軍嘅旗艦。正式成軍於2001年5月18號，戴高樂號係法國史上擁有嘅第十艘航空母艦，其命名源自於法國將領同政治人戴高樂。戴高樂號唔只係法國第一艘核動力航空母艦，事實上，佢係有史以來第一亦係唯一一艘唔屬於美國海軍嘅核動力航空母艦。

歷史
為咗取代1960年代時建造嘅傳統動力航空母艦福熙號（Foch R99）與其姊妹艦克喥蒙梭號（Clemenceau R98），法國早喺1970年代中期時就已開始規劃下一代航空母艦嘅建造計畫，但戴高樂號嘅龍骨實際上卻係喺1989年4月才喺法國船舶建造局（Direction des constructions navales，DCN）位於布雷斯特嘅海軍造船廠中安放起建。然而，喺一開始規劃時該艦原本係被當時嘅法國總統密特朗依照法國海軍旗艦命名嘅傳統，命名為黎塞留號（Richelieu）以承繼二次大戰時嘅戰艦黎塞留號。但喺1989年實際起造時又被當時嘅總理、戴高樂主義派（Gaullist）嘅席哈克命名為戴高樂號。
由於冷戰時代嘅結束再加上經濟唔景氣導致嘅國家財政困難，原訂1996年服役嘅戴高樂號工期一再延誤，直到1994年5月時才完工下水，以致連就役日程亦往後延至1999年。但之後由於又陸續發現核子反應爐強度唔足進行補強，與斜向飛行甲板（angled deck）長度唔足無法安全起降美製E-2C鷹眼式空中預警機而喺2000年時又進行咗甲板延長改造工程，將斜向甲板嘅長度增加咗4公尺，亦令到正式啟用嘅日程一延再延。
2001年5月18號戴高樂號正式就役，比原本預計嘅就役時間足足晚咗五年，進度延誤所造成嘅損失成為法國財政上嘅一個巨大黑窿。同年9月11號發生咗911事件，為咗協助美軍進行持久自由行動掃蕩阿富汗塔利班政權，戴高樂號與隨行嘅護衛艦隊首度穿過蘇伊士運河進入印度洋，於12月9號到達巴基斯坦大城喀拉蚩南方嘅海域上。喺美軍主導嘅攻擊行動中，戴高樂號上嘅艦載機至少進行咗140次以上嘅偵察與轟炸任務，係該艦服役以來第一次參與作戰任務。戴高樂號於2002年3月曾進入星架坡港進行休息補畀，並於7月1號時返回母港土倫。

構造與設計
艦島
紫苑15型防空飛彈
戴高樂號係史上第一艘喺設計時加入咗匿蹤性能考量嘅航空母艦，35,000噸級嘅該艦與美國所擁有嘅數艘核動力航艦一樣，都係採用斜向飛行甲板，而唔採用歐製航空母艦常見嘅滑跳式甲板設計。
然而由於噸位只有美國嘅同類艦隻一半，因此戴高樂號只配備咗兩具艦首彈射器（美軍航艦通常為四具），而艦載機嘅上限亦只有一半約為40架上下，主要包括海基版本嘅陣風式戰鬥機與超級軍旗攻擊機兩款法製戰機，以及美製嘅E-2C鷹眼式空中預警機。
戴高樂號配備有非常先進嘅電子設備與法國最新銳嘅紫苑15型防空飛彈（Aster 15）與薩德哈爾 （SADRAL）輕型短程防空飛彈系統，令到整體嘅攻擊能力遠遠超過過去法國擁有過嘅幾艘航艦。喺由法英合作嘅次世代航空母艦仲未登場之前，戴高樂號可能仲得穩居歐洲戰力最強嘅航空母艦好一段時間。

後續發展
維基同享有多媒體嘅嘢： Charles_de_Gaulle_(R91)
傳統上法國海軍向來會採取同時擁有兩艘航空母艦嘅編制，以確保縱使喺其中一艘進廠維修時，亦仲有一艘可以值勤嘅配置方式。因此，除咗目前擁有嘅戴高樂號外，法國海軍仍然需要建造另一艘航空母艦，才能完成理想嘅編制。
然而，由於戴高樂號嘅建造過份昂貴，法國政府並冇打算興建另一艘同級艦，再加上近年來歐洲逐漸喺政經軍事方面趨向統合，因此與其它國家採取相同標準以慳建造成本已係主流趨勢。喺噉嘅背景下，下一艘法國航艦極有可能係採用與英國合作開發嘅方式建造。雖然法國方面較偏好使用核子動力來驅動船隻，但考量到英國皇家海軍嘅低建造成本要求，2004年時法國總統席哈克曾正式公佈，法國下一艘航空母艦將會用回傳統動力系統，考慮搭載燃氣渦輪引擎作為動力。
戶塚慶文

戶塚慶文（1989年8月5號—）係日本漫畫家，代表作係喺《週刊少年Jump》連載緊嘅《不死不運》。
戶倉健一郎

戶倉健一郎（1971年5月31號—）係日本足球員，司職後衞，效力過川崎綠茵，川崎前鋒，大阪飛腳，京都不死鳥，及湘南比馬。
戶外廣告

戶外廣告（Out-of-home advertising）係指喺屋企以外見到嘅廣告，例如街上面嘅廣告牌噉。
打字機

打字機係電腦鍵盤嘅祖先。打字機係機械，分電子、電動同全手動三種。打字機分為4個主要部分：
鍵盤
打字帶
字粒桿／字粒球
回馬桿（Return）
早年打字機係人手打字，後來發展出電動打字機，然後再有電子打字機，直到電腦出普及之後，打字機嘅產品生命週期亦都步入尾聲。
維基同享有多媒體嘅嘢：Typewriters
打大赤肋

打大赤肋，又叫赤膊，喺指男人上身唔着衫，打大赤肋喺唔同文化之中有唔同嘅睇法，大多數國家都認為喺公共場所赤膊係唔文明嘅行為。
三個男人打大赤肋喺維多利亞港岸邊跑步，唔著衫有助散熱
打大赤肋嘅原因有好多，有時為咗炎熱天氣想涼爽啲，有時係因為要體力勞動，亦有啲係體育運動同鍛煉嘅需要，特別係水上運動，例如游水、跳水、水球比賽嘅男運動員都係赤膊，亦有其他項目嘅男運動員喺日常訓練嗰陣打大赤肋。日本有啲幼稚園會要求學生打大赤肋。
打喊露

一隻馬騮打喊露。
打喊露（粵拼：daa2 haam3 lou6；英文：yawn），又叫放飛蚊，官話叫呵欠，加埋伸懶或者伸懶腰，係種反射動作，令人吸大啖空氣，然後呼返出來。伸懶亦都令肌肉緊張啲。呢種動作唔單只係人會做，好多動物都會做。人通常係喺攰同眼睏、或者悶嗰陣最易打喊露，而且會人傳人。
响廿一世紀初，打喊露同伸懶嘅進化成因未明。早期認爲打喊露進化出嚟係為咗要吸多啲氧氣，但研究結果係打喊露反而會令人吸少啲空氣，唔支撐句假說。家吓認爲，打喊露嘅存在原因係要刺激個人，等啲人精神啲，提高警覺。而人傳人可以令一班人提高警覺。
對於西方文化，打喊露太大聲係冇禮貌嘅。

傳染
淨係睇到第個人「打喊露」，好多人就會不自覺噉一齊打埋一份，呢種「傳染性」嘅行為並非只係喺人類身上出現，第啲有社會性嘅動物，好似係黑猩猩同獅子噉，都有類似嘅行為；事實上，好可能脊椎動物冚唪唥都會用「打喊露」嚟調節身體內部嘅運作。
打喊露嘅傳染有個體差異，有啲人好易受到傳染。有啲研究指，呢種差異可能源於同理心上嘅差異，不過呢種講法到咗 2022 年仲未有定論。
有研究者認為，傳染性喊露呢種行為可能已經進化到變成群體同步行為——「打喊露」成日硬係喺一日嘅某啲指定時間出現，絕大部份係喺重要活動之間嗰啲過渡時間發生嘅。有研究指，見到同伴打喊露會提升一隻動物嘅警覺性。
打字

打字（英文：typing）係指一個人靠撳一啲掣嚟俾文字輸入落一部打字機、電腦或者任何有鍵盤嘅設備嗰度。時至今日，智能電話等機器嘅輕觸式熒幕，亦都可以用來打字。
打字遊戲

打字遊戲（英文：typing game）係電子遊戲類型，指玩打字嘅遊戲，好多時係通過睇玩家打字嘅速度同準確度嚟評分。
打天下

《打天下》（英文：Warriors Within，前名《空手打天下》 ），係香港電視娛樂嘅ViuTV製作嘅電視劇，喺2020年4月13號到5月8號逢禮拜一到五21:30-22:30喺ViuTV首播，一共20集。套劇由歐錦棠身兼監製、編審、主演同動作指導，其他主演演員包括談善言、江𤒹生、文頌嫻、葉麗娜、張建聲、朱栢康同王頌茵，同埋由倉田保昭同魔裟斗特別客串。套劇用空手道做題材，號稱係香港頭一套用空手道做主題嘅電視劇，去過日本沖繩拍外景。套劇亦係ViuTV歷嚟時數最長嘅非處境劇（20集一個鐘）。
製作特輯《打天下製作特輯：一擊入魂》喺4月11號禮拜六晚22:45-23:00播。

濕碎事
據歐錦棠表示，ViuTV通知佢《打天下》頭一個禮拜收視破咗ViuTV歷嚟自製劇嘅紀錄，不過就無公佈到確實數字（上一套自製劇《二月廿九》頭一個禮拜收視有3.3點，即係《打天下》嘅收視高過3.3點）。
林泳淘飾演嘅外籍追夢少女角色，本嚟係搵咗日本女星三上悠亞客串，但三上悠亞最後甩底辭演，所以就搵林泳淘頂替，角色背景改做馬拉華僑，角色名亦用咗三上悠亞嘅諧音叫「悠雅」。
飾演莊惠宿敵「李天愛」嘅李剛慧，本身係前香港空手道代表隊成員。
性別定型

性別定型係指社會對某個性別嘅角色、行為同處事等方面有固有期望，視為符合男性同女性應有嘅行為丶權利同義務。
常見嘅例子係男性應該比女性強。中國傳統觀念有重男輕女，認為男士應該要揾錢養家，女士應該留喺屋企打掃同照顧細路。相反，如果一個人未能符合某個性別嘅期望。例如，男士好怕醜同怕事，性格好女性化，就會畀人批評。
性侵犯

干斯坦正·耶禾洛域治·馬哥夫斯基嘅《保加利亞受難女性》，描繪保加利亞四月起義期間鄂圖曼帝國僱傭兵性侵犯保加利亞女性嘅行為。
性侵犯泛指一切違反他人意願爾對他人做出嘅同性有關嘅行為，包括強姦（包括強迫口交及肛交）、強吻、性騷擾、非禮、性虐待等。過往亦都有將露體、偷窺等行為判定為性侵犯嘅案例。
性力派

性力派（Shaktism）又叫沙克達教、沙克達派，係印度教嘅一個派別，專係拜摩訶提毗（化身沙克達女神），崇拜性交嘅力量。
性别

兩個性别符號翹埋咗一齊。紅色嘅（左）代表女人。藍色嘅（右）代表男人。
性别（Gender）係有關男人味同女人味嘅特徵範圍。佢可以指緊生物上嘅性別、建基於生物性別嘅社會結構、甚至性別認同等等。
性別歧視

性別歧視（Sexism）係種思想主義，指就其他人性别差異，而唔係個人長短所造成厭惡同歧視，但亦指任何性別所帶黎待遇落差。

傳統觀念
性別歧視傳統觀念有：
相信單一方性別最為優越（重男輕女、男權主義、女權主義）。
相信一個人必定係男或者女（性別二元論）。
憎恨男性（男性貶抑）或女性（女性貶抑）。

場所上性歧視
睇埋：中性廁所
好多地方設施，只設置對於性別有一定預設立場，如廁所同育嬰室。

社交影響
美國研究報告指，性歧視會阻礙尋找異性配偶。而且，性歧視有影響商業、政治等組織團體發展。
性人君子

《性人君子》（Don Jon）係一部2013年嘅美國愛情喜劇電影，由祖瑟夫哥頓利域第一次做導演同編劇。主演係祖瑟夫哥頓利域、施嘉莉祖安遜、茱莉安摩亞，配角係Rob Brown（英文：Rob Brown (actor)）、Glenne Headly（英文：Glenne Headly）、貝兒娜森、Tony Danza（英文：Tony Danza）。
性別史

性別史（英文：Gender history）又叫社會性別史，係指以性別概念嚟探討歷史，係歷史學同性別研究嘅子領域，好多方面係脫胎自女性史。嗰個學科由好多角度探討思考歷史事件同時代背景對男同女造成嘅唔同影響。
廣東話拼音方案

廣東話拼音方案或粵語拼音方案，係一系列用拼音字母嚟幫廣州話或粵語拼音嘅方法，用嘅主要係羅馬字母（拉丁字母）。

實際情況
1888年傳教士湛約翰設計咗粵語第一套拼音方案「粵語標準羅馬拼音」之後，唔同嘅粵語拼音方案相繼冒起，冇一個統一嘅標準。直至1993年推出嘅粵拼，喺2010年代開始普及，至今已經成爲標註拼寫粵音嘅主流方案。
要數喺呢段時間入面，比較有影響嘅羅馬字母拼寫方案，主要有：
香港語言學學會粵語拼音方案（1993年）：簡稱粵拼。另外有擴充版粵拼++嚟拼寫粵語代表音以外的粵語方言。
教育學院拼音方案：常用於教育界，如香港教育署語文教育學院中文系、《廣州話正音字典》等。近年漸被粵拼取代。
不成文嘅香港政府音譯：香港政府拼寫人名、地名嘅方案，主要由入境事務處、路政署使用。不過佢同其他方案不同，會有一拼多音以及一音多拼，唔係成文嘅標準化方案。喺1949年以前，廣州市政府同廣州社會都有廣泛使用。
不成文嘅澳門政府音譯：澳門政府拼寫人名、街名、地名的方案。佢都唔係成文嘅標準化方案，會有一拼多音以及一音多拼。
粵語標準羅馬字：19世紀末至20世紀初通行於粵語教會嘅拉丁化文字系統，係上述港府音譯方案嘅濫觴。
廣州拼音方案：廣東省敎育部喺1960年代公佈嘅方案，但係缺點好多，有啲音甚至標唔到，難以使用。到1980年代，饒秉才教授推出修訂版本，用嘅人依然唔算多，通常淨係喺大陸出版嘅粵語敎材先見到。佢過份遷就普通話拼音，對習慣講粵語嘅人嚟講唔太親切。
劉錫祥拼音：一套早期比較多人用嘅方案，啲拼寫比較似英文習慣，比較獲熟悉英文人士嘅青睞。
耶魯粵語拼音（1942年），有啲外國敎材會用佢，不過佢嘅聲調標註得幾複雜，有啲敎材會自己改裝成數字標調。
黃錫凌羅馬拼音
Meyer-Wempe
粵語羅馬字，由趙元任粵語羅馬字改良而成。佢標調嘅方式複雜過其他方案，採用清濁音搭配陰陽聲調同埋改變字母串法嚟表達聲調。
越式粤拼，係一套用越南國語字拼寫粵語嘅拼音系統。相較於粵拼，佢可使用濁音表示（例如ch、sh、zh），而且用變音符號表示聲調，唔洗用數字。

基本拉丁字母以外
雖然有啲方案並非使用基本嘅羅馬字母，但係喺粵語學界相當有影響力，或者喺歷史上都係重要嘅標註粵音方案。包括：
《粵音韻彙》使用的寬式萬國音標（寬式IPA）：佢只要區分音位就得，寬鬆過區分音素嘅嚴式標音。
粵語注音符號
亦有人嘗試以日語嘅假名、韓語嘅諺文嚟標註粵音，分別見假名粵語注音、諺文粵語注音。

各套拼音比較
下面會比較香港語言學學會嘅粵拼、敎院方案、耶魯粵語拼音、黃錫凌嘅寬式音標、嚴格嘅萬國音標、廣州拼音方案、劉錫祥拼音。

聲母
註：
例字淨係取聲母。
「渣、叉、沙」嘅聲母，二百年前嘅粵語分開做「章知組」同「莊精組」。今日好大部份粵語地區已經合流，得番個別粵方言片或者某啲口音入面保留區別。當中「將、鏘、私」傾向發做清齒齦音（[ts]、[tsʰ]、[s]）或者清顎齦音（[tʃ]、[tʃʰ]、[ʃ]），「張、昌、是」傾向發做清齦顎音（[tɕ]、[tɕʰ]、[ɕ]），不過具體音值要視乎嗰個方言片實際發音而定。
廣州拼音方案雖然有「z、c、s」和「j、q、x」兩組聲母，但係個方案講明兩組嘅音值冇分別，只係喺拼寫唔同韻母嗰陣寫法不同。「z、c、s」同韻母首音「a、e、ê、é、o、u、ê」相拼，「j、q、x」同韻母首音「i」和「ü」相拼。噉做只係令啲拼寫結果似普通話拼寫多啲，冇實際區分意義。

韻母
註：
例字淨係取韻母。
有「*」號嘅例子，表示口語變讀。當中有啲讀音係比較新近先出現，所以有啲方案拼唔到，會漏空咗。
喺廣州拼音方案，聲母「j、q、x」係用嚟拼寫「i、ü」韻；另外「ü」行嘅韻母用來拼「j、q、x」嗰陣，省略「ü」嗰兩點；「êü」亦都省略成「êu」。

聲調
註：
表中嘅平、上、去聲以「a」音爲例，入聲以「at」音爲例。
有「*」號嘅例字，表示口語變讀。
耶魯粵語拼音喺陽聲調嘅元音後面加「h」。
廣東財經大學

廣東財經大學係廣東一間大學，1983年5月成立，原名廣東商學院。呢間大學依家嘅名係2013年獲批而改嘅。學校有兩個校區，喺廣州海珠區同佛山三水。

立校淵源同變遷
由於1952年嘅院系大調整省立法商大學（勷勤商學院）被殺校，十年文革更嚴重破壞咗廣東嘅高等教育，唔少嘅有識之士認識到，需要創辦返一間廣東自己嘅財經院校。喺1980年5月，省財辦省政府個報告，諗著整返間廣東財貿學院。雖然省政府即時批准咗，但由於唔夠錢同地皮而擱置咗計劃。到1983年，省財辦再次聯合咗省高教局，俾咗廣東省人民政府《關於籌建廣東財經學院的報告》，批准返之後就跟著原先嘅廣東財貿學院計劃基礎開搞。

粵法商系嘅復建
院校嘅建立係有過中山大學同勷勤校友嘅參與，1987年廣東省立商學院（法商大學）校友就喺商學院設立咗古勷勤獎教獎學基金。
立校後廣東仲因為法律人才匱乏，諗著再籌建返廣東法學院但未成功。跟著廣東省政府試過要改商學院返成廣東法商大學，勷勤商學院校友會亦希望改組後嘅大學可以對接返廣東省立法商大學（勷勤大學）嘅歷史淵源。結果都未有成功。廣東法商大學最後批准係註冊成咗廣東財經大學，但發展過程中打造嘅法學專業令到埋商法融合嘅辦學特色延續咗。唔少方面都認為學校係繼承咗商學院嘅歷史脈絡。

院系嘅創作
呢間大學嘅廣告學系出過幾件出名作品，包括微電影《獎學金》同埋《廣州·路》系列明信片。
廣東貢院明遠樓

，簡稱明遠樓或紅樓，係中國廣東廣州嘅嶺南特色古建築，大清康熙廿三年（1684年）起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊。間嘢喺大清年間，同順天、江南、河南貢院一齊，嗌成「大清四大貢院」。佢亦係清末廢除科舉辦學堂時唯一可以留返響度嘅貢院。
間嘢喺1978年7月18號列為廣東省文物。
廣東財經大學廣告學系

廣東財經大學廣告學系，全稱廣告策劃與經營管理系，係廣東財經大學藝術學院下面一個系，成個學院都喺廣州校區。

歷史
廣東財經大學廣告學系喺2001年開始本科招生，係國內最早基於經濟學科領域嘅廣告策劃與經營管理專業。不過，喺2008年之前，廣東財經大學嘅廣告學系屬人文與傳播學院。2008年廣東財經大學（原廣東商學院）開辦咗藝術學院，並將廣告學系轉移到藝術學院。

現況
廣告學系每個年級設一個班，每個班大概50人左右。畢業授予文學學士學位。

師資
廣告學系目前有骨幹教師12人，中間包括6位副教授、4位講師、3位助教。
延展紀

延展紀係中元古代入面第二個紀，響14億年到12億年之前，即係響蓋層紀之後、狹帶紀之前。
地質時代
延慶區

延慶區係中國北京一個市轄區，面積大約1994平方公里，人口大約32萬。
延政勳

延政勳（韓文：연정훈，1978年11月6號—）係大韓民國男演員。老頭係演員延圭眞（韓文：연규진），老婆係演員韓佳人。
延川

延川係中國陝西延安一個縣，總面積1985平方公里，人口19萬。
延平

延平係中國福建南平一區，面積2660平方公里，人口50萬。
延平鄉

延平鄉係中華民國臺灣臺東縣嘅一個鄉，面積約莫456平方公里，人口約莫4千。
延慶

延慶係西遼皇帝耶律大石嘅第一個年號，相當於公元1124年到1133年，前後總共10年。
應縣

應縣係中國山西朔州一個縣，總面積1708平方公里，人口33萬。
應用科學

應用科學（applied science）泛指研究點樣將科學上嘅知識攞嚟做實用性質用途嘅領域。
例子可以睇吓各門嘅工程學同埋醫學。
應用範疇論

應用範疇論係一門學術，專係研究點樣將範疇論嘅唔同方法套用喺其他學科，譬如電腦科學、物理（尤其係量子力學）、控制理論、自然語言處理、概率論同埋因果律。範疇論喺呢啲範疇嘅應用可以有唔同嘅形式嘅，有啲情況會係將某個領域形式化做範疇論嘅語言，噉樣嚟到特出呢個領域入面嘅重要結構同特徵。喺其他情況呢，呢種形式化就可以透過抽象化呢種方法嚟到喺個領域入面證明到啲新嘅結果。
應用語言學

應用語言學（英文：applied linguistics）係指睇重「應用」嘅語言學研究，會用語言學上嘅知識嚟解決一啲實用上嘅問題。
例如研究 lexicon 就有助啲人編纂字典。
應用程式

應用程式（英文：application program）係電腦軟件嘅主要分類之一。
應用藝術

應用藝術（Applied arts）係應用響日常生活嘅各種藝術，好似設計、時裝咁。
應試教育

應試教育，有時又叫做填鴨式教育，由前蘇聯教育家伊·安·凱洛夫提出。填鴨係指鴨生長到一定時期，通過按時將做成長條嘅飼料由鴨嘴填入去，減低鴨嘅運動量，令到鴨可以好快增加重量。填鴨式教育以提升學生應試能力為主要目的嘅教育制度。應試教育著重以考試成績作為對學生學習水平嘅評價，因此老師、學生同家長為咗提升考試成績，往往要學生用好多時間去操練試題。

好處
可以令學生喺短時間入面掌握更加多知識，既慳時間，又提高學習效率。
應試教育強調記憶同應試，喺一定程度上，課本上已經將重點歸納為精髓，能夠重點温習。

壞處
學生會變得被動，減低學習意欲，好少表達自己意見同探究問題，亦缺乏自律同主動學習能力。
以簡單記憶同技能反覆訓練為主，強調記憶弱化學生自身思考同理解，忽視獨立思考、創新同質疑，學生面對未知問題同挑戰會無所適從。
過份強調傳授知識同技能，強調知識嘅熟練程度，採取過度學習，強化訓練手段，將學習局限喺課本範圍入面，令學生無時間參加課堂以外、各種對發展智力好有益嘅活動，導致知識狹窄，高分低能。
無機會畀學生自我探索，學生可以喺探索之後會有更加好嘅見解同睇法，有助學習。
托木斯克州

托木斯克州係俄羅斯中部嘅一個州，屬西伯利亞聯邦管區，首府托木斯克。
托格

托格 (土耳其文：Türkiye'nin Otomobili Girişim Grubu，直譯 「土耳其汽車合資集團」) 係一間喺2018年成立嘅土耳其製造商，負責做電動汽車。佢嘅總部喺伊斯坦布爾大區，係由6個唔同組織一齊組成而嚟。截至2023年11月，間公司係全土耳其第10大品牌。
托比

托比（英文：Toby）係英文嘅男仔名，最先出自希伯來文טוביה一詞。出名嘅人可以係：
托比·霍士：美國嘅遊戲設計師同埋作曲家。
托比忠斯：美國男演員。
托比比利：美國籃球員。
托法斯籃球隊

托法斯籃球隊（英文：Tofaş S.K.）係土耳其布爾薩嘅職業籃球球會，依家打緊土耳其超級籃球聯賽。
托木爾峰

托木爾峰（粵音：tok3 muk6 ji5 fung1，維吾爾文：تۆمۈر چوققىسى‎）係喺中國新疆嘅一座山峰，亦係天山山脈最高峰。喺2013年畀聯合國教科文組織列入世界遺產。
托比·霍士

托比·霍士（英文：Toby Fox，1991年10月11號—），本名羅拔·F·霍士（Robert F. Fox），係美國嘅遊戲設計師同埋作曲家。佢係2015年做咗一款廣受大衆俾好評論嘅角色扮演遊戲《Undertale》同埋佢相關嘅遊戲《Deltarune》。佢嘅作曲家事業就由網絡喜劇《Homestuck》開始。霍士仲為好多其他獨立電子遊戲，包括為《寵物小精靈 劍／盾》 同 《任天堂明星大亂鬥 特別版》配樂。
托格代爾

托格代爾係索馬里索馬里蘭其中一個州，首府布拉奧。
托木斯克

托木斯克（俄文：Томск），係俄羅斯托木斯克州首府，人口52萬。
托爾

托爾（Thor）係北歐神話嘅雷神，管戰爭同農業。
法羅群島首府雷神港（Tórshavn）跟佢改名，星期四嘅英文名開頭嘅 Thur- 亦都係指佢。
政黨輪替

政黨輪替（英文：Party Alternation），係指由唔同政黨（在野黨）接替上一個政黨擔任執政黨嘅情況，可能以民主選舉嘅方式進行，亦可能係用暴力或者非暴力革命嘅形式完成。
故仔解說

故仔解說（英文：narrative exposition）係指將有關角色同背景設定嘅資訊置入故仔當中嘅過程。
例如喺英雄旅程式嘅情節當中，故仔通常開場會花少少時間講吓主角喺呢個世界嘅生活，等讀者觀眾可以首先理解吓佢同其他重要角色嘅性格同背景係點；跟住冇幾耐就突然發生咗啲事，主角要出發去冒險。
政黨合併

政黨合併，一般係指兩個政黨，基於理念或者選舉策略問題，合併成一個更大嘅政黨。有時亦有啲細黨會因為生存空間問題，面臨政治影響力消失或邊緣化，選擇同其他政黨合併。
喺合併之前，有啲政黨會先組成選舉聯盟，另外喺合併嘅過程，有時原有政黨會有啲人唔同意合併，另立門戶或繼承原有政黨嘅招牌。另外，合併後有時會由於理念同權力分佈問題，有時合併後政黨會傳出不和，甚至係分裂。
故事的角色

《故事的角色》（粵拼：gu3 si6 dik1 gok3 sik1）係臺灣歌手王傑嘅第一張粵語專輯，呢張專輯喺1989年2月28號開始由香港華納唱片發行。成隻碟共收咗11首歌曲，由音樂人郭小霖、李壽全監製；之後王傑亦都憑住收錄喺無綫劇集《義不容情》嘅主題曲《一生何求》同插曲《幾分傷心幾分痴》響香港紅咗；而且呢張唱片仲賣出咗二十幾萬張。
呢張專輯入面有好多經典歌曲均打進當地音樂排行榜，譬如《一無所有》、《酒醉酒醒》、《可能》、《故事的角色》，而且《可能》同《幾分傷心幾分癡》均入圍該年《勁歌金曲》季選。

背景同發行
1988年，王傑喺臺灣、星加坡同埋馬來西亞嘅唱片銷售均獲得巨大成功後，飛碟唱片計劃將王傑嘅市場擴展到香港。喺香港，當時飛碟唱片嘅母公司華納唱片曾召開多次股東會，強調會簽下王傑，仲幫手為王傑製作佢嘅第一張粵語專輯。經過多番考慮之後，華納高層黃柏高同何哲圖決定響年中將《忘了你忘了我》推出後即刻安排佢錄低呢張唱片，而且同上張國語碟《是否我真的一無所有》合併作單一項目。呢張專輯喺臺灣製作，之後香港無綫電視節目《歡樂今宵》亦安排採訪；同年10月先將《可能》（《安妮》粵語版）派台，兩個月之後繼續派台同林憶蓮合唱嘅《還有》，跟住落嚟就係同名歌曲。由於呢張專輯未出版之前嘅兩首單曲《可能》、《故事的角色》便已同時打進香港電台中文歌曲龍虎榜冠、亞軍，專輯出版之後仲連續24週保持住全港中文唱片銷量榜十大之內（其中有16週高踞銷量榜三甲之內），加上TVB重頭劇《義不容情》播映也推高銷量，首推後2週便大賣16萬張（三白金），累計銷量5白金，以新人來說可謂史無前例，華納唱片公司亦特登頒發白金唱片給予肯定。
何哲圖多年以後接受無綫電視音樂節目《我們的音樂時代》表示，1988年《義不容情》拍攝嘅時候，原本監製韋家輝已揀咗其他歌手演唱劇集歌曲；不過經Herman協調之後先至將王傑嘅《幾分傷心幾分痴》納入《義不容情》嘅插曲。結果呢張唱片錄得三白金，打破樂壇新人首張專輯嘅銷量。另外《惦記這一些》嘅粵語版《一生何求》本來都交返俾王傑，不過Herman考慮咗陳百強嘅意見後將呢首歌曲交給佢全權負責，仲安排潘偉源填詞。陳百強回歸華納唱片之後，期間潘偉源亦都按照韋家輝嘅要求，將「偏加重我苦憂」改為「觸不到已跑開」，隻歌收錄喺陳百強嘅《一生何求》大碟。

創作同錄製
王傑喺呢張專輯入面參與咗四首歌曲嘅詞曲創作，編曲方面即係由臺灣音樂人陳志遠負責，而且全碟歌曲都係國語舊作重新填詞翻唱。

獎項
1989年6月，王傑憑住呢張專輯得咗香港國際唱片業協會第十一屆金唱片頒獎典禮同埋白金唱片獎。喺1989年由無綫電視勁歌金曲季選嘅第一季金曲同第二季金曲分別係《可能》、《幾分傷心幾分痴》兩首歌。
故事章

故事章係伊斯蘭教典籍《可蘭經》入面嘅第28章（蘇拉）。
忠利集團大廈

忠利集團大廈（英文：Generali Tower），原名先施保險大廈，係香港寫字樓，喺香港島灣仔皇后大道東6-10號，高19層，1968年入伙，2013年翻新。
忠僕號

忠僕號（MV Doulos）係一艘喺1914年建造嘅郵輪，運作時被健力士世界紀錄確認為仍然航行緊嘅最古老郵輪，曾經被稱為「世界最大嘅海上書坊」。呢艘船已經喺2010年正式退役，賣畀新加坡商人之後，改名為「MV Doulos Phos」。2013年9月拖去印尼巴丹島進行改裝，新船東改裝之後將呢艘船設置喺民丹島作為渡假旅館，喺2019年6月開業，擁有104間客房。

簡介
「忠僕號」喺1914年建成，曾經幾次易手，作為載貨同載客郵輪。德國慈善團體「好書共享協會」喺1977年買入呢艘船之後，將泳池同賭場改裝成為會議室同書展場地。「忠僕號」自1978年起到到訪過超過一百個國家，每次到訪一個地方，都會舉辦書展，歷年共接待近二千萬名訪客參觀。嚟自世界各地嘅三百多名隨船義工，會喺特定日子喺船上舉辦連串文化活動同分享難忘體驗。義工亦會分批上岸，拜訪當地貧苦大眾同提供社區服務。
「忠僕號」最吸引人嘅全球最大流動書展，面積大概750平方米，展出超過六千種（大概五十萬本）書籍，題材以兒童同教育圖書為主，亦有體育、烹飪、基督教書籍等。「由於大部分書籍以特惠折扣價買入，所以船上售價會比市面平三成。

到訪紀錄
1988年8月台灣台中港：當日有24200人參觀，創下單日拜訪人數最高紀錄。
1992年8月俄羅斯符拉迪沃斯托克港：蘇聯解體之後第二艘駛進呢個港口嘅非蘇聯船隻。
1994年5月紅海：當忠僕號喺紅海行駛時，一艘從沙地阿拉伯駛向埃及嘅載客渡輪起火燃燒。忠僕號為呢次發生意外嘅倖存者提供醫藥救援行動。
1996年7月中國上海港
1996年8月日本鹿兒島
1998年12月緬甸仰光
2001年2月越南胡志明市
2001年8月南韓羣山
2007年3月10號至3月27號：台灣高雄港漁人碼頭
2007年4月5號：台灣台中港19A碼頭-旅客服務中心
2007年4月20號至5月7號：台灣基隆港東四碼頭。
2007年9月香港：第8次訪港，由律政司司長黃仁龍主持開幕儀式。
2009年4月3號至5月28號台灣：退役前最後一次到訪台灣高雄港、花蓮港、基隆港。
2009年6月6號至7月4號香港：退役前最後一次訪港。（1988、1991、1992、1996、2000、2007、2009）
忠實航空

忠實航空（Allegiant Air）係美國一間航空公司。
忠奸人

《忠奸人》（英文：Black Heart White Soul），係香港無綫電視製作嘅時裝懸疑電視劇，由郭晉安、田蕊妮、吳卓羲、商天娥、張繼聰同李子雄領銜主演，監製王心慰。呢套劇用一位奸嘅跛腳大狀做主題。
忠孝新生站

忠孝新生站係臺北捷運中和新蘆線、板南線嘅一個車站。
忠孝街

忠孝街（英文：Chung Hau Street）係香港九龍何文田一條馬路，由佛光街近何文田邨開始，去到佛光街近何文田站。
文沖街道

文沖街道係中國廣東省廣州市黃埔區轄下嘅一個街道，喺黃埔區東部，2002年8月成立。轄區總面積10.07平方公里，下轄4個社區，總人口4.1萬人，其中常住戶籍人口1.7萬人。

參考資料
〈文沖街簡介〉。文沖街道辦事處網站。喺2008-07-05搵到。
文法範疇

一種文法範疇（粵音：man4 faat3 faan6 cau4 | 英文：grammatical category）係指一隻語言嘅文法入面物件可以有嘅特徵；每個範疇都有若干個可能數值，如果一隻字要由其中一個數值傳去第個數值，好多時就要做詞形變化－隻字變樣嚟表達佢屬個文法範疇嘅邊個數值。

名詞
文法格
數量：又用英文做例子，喺英文入面，數量係一種文法範疇，一隻字喺數量上有「單數」同「眾數」等嘅幾個可能值；喺英文裏面，如果一隻字要由單數變成眾數，通常（但唔一定）會喺隻字後面加個 s，例如 cat 係指一隻貓，而 cats 就係指多過一隻貓。某啲語言對文法數量仲會有更加複雜嘅變化，唔淨只分單數眾數咁簡單。
性別
有生定無生：係指緊一啲有關隻名詞「幾有生命」或者「幾有心靈」等嘅規則。例如英文噉，原則上，要表示「A 嘅 B」，英文可以有兩種做法：
A's B
The B of A
但一般認為，如果將 2 用喺有高有生性嘅名詞上，感覺會好怪。例如
The face of the man，好多以英文做母語嘅人覺得呢句短語冇
The man's face 咁好聽，當中 man 係指男人（一隻有高有生性嘅名詞）。

動詞
語言時制（tense，粵拼：ten1 si2）：時制係一種文法範疇，一隻字喺時制上有「過去式」同「現在式」等嘅幾個可能值；喺英文裏面，如果一隻字要變時制，通常都要做詞形變化，隻字要變樣嚟表達時制，例如 run（跑）呢隻字做過去式嗰陣要變成 ran 。
能願：指緊一隻語言點樣表達一句嘢啲內容「真實」嘅程度，通常作用喺動詞度。
可能：一件事有可能發生。
粵文：「佢聽日有可能返嚟。」
英文："He may come back tomorrow."
肯定：一件事 100% 肯定會發生。
粵文：「佢聽日實會返嚟。」
英文："He will definitely come back tomorrow."
據由
文法關係

文法關係係指句法成份之間喺一句子句入面嘅結構關係，例如主語同賓語等，呢啲關係好多時都係靠分析樹嘅結構嚟定義嘅。
文法語氣

文法上講嘅語氣（粵拼：jyu5 hei3 | mood）係指緊一隻動詞點樣變樣嚟表達講嘢嗰個人嘅態度。
文湖線

文湖線係臺北捷運其中一條路線，長25.7公里，24個站，可以細分做文山線同內湖線兩段。
文法格等級

文法格等級（case hierarchy）係廿一世紀初興起嘅一套語言類型學諗頭。
呢個諗頭最基本嗰個版本係，文法格之間可以形成「等級關係」，即係好似噉－
NOM < ACC / ERG < GEN < DAT < LOC < ABL / INS < others
普遍嚟講，是但搵隻語言嚟睇，如果隻語言有某隻文法格，噉佢（通常）會起碼有埋最少一隻喺嗰隻格左邊嘅格，即係例如隨機抽隻語言嚟睇，如果佢有 GEN 呢隻格，噉佢好大機會仲會有 NOM 同 ACC / ERG 當中最少一隻。有關「唔跟呢條普遍法則」嘅語言，可以睇吓愛爾蘭蓋爾話呢隻語言，有 GEN 同 VOC 但係就冇咗 NOM-ACC 之間嘅分別。
文法檢查

文法檢查（粵拼：man4 faat3 gim2 caa4；英文：grammar checker）係指能夠幫手檢查啲電腦文件文法啱唔啱嘅電腦程式。
新近紀

新近紀係新生代入面第二個紀，響2303萬年到258萬年之前，即係響古近紀之後、第四紀之前，可以再細分做兩個世：中新世同上新世。
地質時代
新豐鄉

新豐鄉係臺灣新竹縣西北部嘅一個鄉。

旅遊景點
池和宮－池府王爺廟，初創於清乾隆四十二年，至今已經有二百幾年歷史。
天德堂
紅毛港遊憩區（新豐濕地）
觀海大道
小叮噹科學主題樂園
新豐扶雲社孔聖亭
石和宮：埔和村嘅石頭公廟
新豐高爾夫球場
鳳坑朴樹林保存區
新豐紅樹林自行車道
坡頭漁港
徐榮鑑洋樓
新貴搖擺

新貴搖擺(New Jack Swing或者叫swingbeat)係流行音樂之中一種混合類型，呢種音樂集合咗hip hop同節奏藍調(R&B)構成。係流行音樂之中最受歡迎嘅其中一種音樂類型。

New Jack Swing
新貴搖擺原名係New Jack Swing，最初係Barry Michael Cooper喺1978年Village Voice雜誌最先叫起，原本係用嚟形容由 Teddy Riley 發展出嚟嘅一種音樂形式，而結果就變成呢種音樂嘅稱呼。
New Jack 係80年代尾一個美國俚語，用嚟話一啲咭片燙金、戴高帽、著得好時尚同好醒目嘅都市人，而 Swing 就係 Linn 牌電子鼓上面其中一個制，一噤就會有搖擺音樂節奏出，Barry Michael Cooper 就將呢兩樣嘢夾埋一齊，去形容Teddy Riley呢種集合兩種唔相容但又竟然夾得埋嘅音樂形式。

簡史
新貴搖擺呢種音樂類型，可以話係由黑人音樂人Teddy Riley所創，佢用鍵盤樂器做出強烈 Funk音樂，加上hip hop混音捽碟效果，做出好有街頭味道嘅新鮮感覺。
Andre Harrell嗰陣啱啱創辦Uptown Records 唱片公司，佢聽過Teddy Riley嘅覺得好正，而且兩個人本來關係密切，於是開始咗合作。幫 Doug E. Fresh 做咗首 The show，紅到爆燈，仲成為經典。
Teddy Riley同時又同Zombe Music合作，推出過好多經典歌，新貴搖擺越來越受歡迎，已經唔再只係Teddy Riley個人風格音樂，而變成一種音樂類型。

Teddy Riley
Teddy Riley五歲已經識彈鋼琴，十二歲學識打鼓、小號同色士風，之後佢叔叔買咗哈林區一間的士高兼溜冰場 Rooftop，同入面表演啲 Rapper玩埋一齊，包括 Treacherous Three 成員之一 Kook Moe Dee。令 Teddy Riley 後來成為一個又識 Rapper又識傳統音樂嘅音樂制作人。亦因為呢啲背景，令Teddy Riley創造出新貴搖擺呢種集合咗hip hop同節奏藍調嘅音樂類型。

影響
1987年到1989年幾乎乜嘢碟都有Teddy Riley份，參與過好多大星明嘅碟，連米高積遜都放棄 Quincy Jones而搵佢監制唱片。佢嘅風格影響咗好多hip hop音樂嘅制作人，好多人都學佢呢種音樂。
新躍社科大學

新加坡新躍社科大學（英語：Singapore University of Social Sciences，縮寫：SUSS），簡稱躍大，係星加坡一間公立應用研究型大學，坐落喺金文泰區。

碎料
由於新加坡新躍社科大學嘅教學模式偏向要求學生自學，所以有啲人會揶揄佢係「Singapore University of Self Study」，甚至有人攞呢個名喺英文維基百科惡搞。
新資訊

新資訊（FirsTVision）係以前香港新創建集團旗下媒體銷售業務嘅分支機構，係裝設喺新巴巴士嘅流動多媒體資訊系統，後來俾路訊通吞併。

史
新資訊嘅前身係M Channel（前港交所上市編號：8036），喺2001年成立，係東方魅力旗下業務，以抗衡當時成立冇耐嘅路訊通。2003年4月1號，新創建集團接手新巴巴士嘅M Channel業務，並改名為新資訊。
新資訊嘅業務因為只局限喺新巴，鬥唔過路訊通，加上新創建集團收購咗用路訊通嘅城巴，因此新創建亦冇打算再搞新資訊。自2006年1月9號至2007年12月30號，新資訊播放嘅節目幾乎都係由路訊通製作及提供，而根據路訊通2005年度全年業績報告內嘅「業務回顧」一欄中指出，新巴所裝設嘅流動媒體系統已經俾路訊通收購，所以除咗「新資訊」牌子被保留之外，成個系統實際上已經由路訊通全權營運，包括廣告銷售業務等。
2007年12月31號開始，「新資訊」牌子正式被撤銷，而新巴亦喺2008年元旦正式開始將車上嘅新資訊標誌換上路訊通標誌。
新輝建築

新輝（建築管理）有限公司（英文：Sanfield (Management) Limited）係新鴻基地產建築部嘅附屬公司，可以追溯到1974年成立嘅新輝建築有限公司，公司總部係喺香港灣仔新鴻基中心44樓。呢間公司主要負責按住新鴻基質量同安全要求興建集團旗下嘅地產項目，用「以心建家」嘅宗旨興建物業。
新輝建築管理採用咗垂直管理策略，為新鴻基提供合理成本嘅建築服務。新鴻基建築部亦都為其他客戶提供同建築相關嘅服務，包括園景綠化、機電同消防裝備，以及出租唔同嘅機械裝置。建築部透過聯營公司同附屬公司，向集團同外判承建商供應混凝土同混凝土預製組件。

組織
新輝（建築管理）有限公司同唔同嘅新鴻基地產子公司，好似新輝建築有限公司、新輝城建工程有限公司、怡輝建築有限公司、駿輝建築有限公司等等組成新鴻基地產建築部。

主要項目
香港最高嘅建築物環球貿易廣場。
新鴻基中心（1981年）
國際金融中心二期（2003年）
環球貿易廣場（2010年）
創紀之城（1998年－2022年）
YOHO系列（2004年－2023年）
新通用文

新通用文（Lingua Franca Nova）係種人造語言，1965年發明，主要參考羅曼語族語言。
張活海

張活海（1910年—1989年），係香港裁縫，六十年代嘅西裝大王，曾經響中環德己立街開西裝鋪。亦係香港張氏宗親會首長、冬聲冬泳團團長。

生平
張活海響廣東梅縣虹橋頭張屋出世，客家人，少年時期曾經到廣州好幾間裁縫店做徒弟仔。
20歲嗰陣落香港，無耐到中環德己立街開咗一間屬於自己嘅西裝鋪，鋪頭名叫「張活海」。由於鋪頭係賣當時美國荷里活最新款嘅西裝，深受影視界人物歡迎。後嚟生意越做越大，成為香港三十至六十年代出名嘅西裝裁縫。張活海後嚟仲同唔少荷里活明星合作，被稱為Tailor King。
響七十年代開始，由於工廠製作、又便又快嘅衣服出現，開始衝擊住好似「張活海」呢啲老牌人手製西裝鋪頭，所以生意越做越細。

私生活
張活海有兩房太太，其中一房係潘玉瑤，惠陽人，生咗十個仔女，三個早夭，只有七個仔女存活落嚟。大女係香港消費者委員會首任總幹事張綠萍，細仔係香港樂壇知名歌手張國榮。
張活海另外響出面有兩個小妾。同時佢亦長期響酒店同唔同社交名媛約會。
當時張活海響中環嘅鋪頭有兩層，上層係工廠，下層係自住嘅。
張海山

張海山（粵拼：zoeng1 hoi2 saan1，Cheong Hoi San，1998年6月26號—），喺澳門出世，係澳門足球運動員，而家澳門足球代表隊嘅成員。
張洛蔚

張洛蔚（英文：Chinmy Cheung，1987年1月7號—），英文藝名Anladia Chinmy，係香港女模特兒同電視節目主持，曾經幫now TV同ViuTV主持體育節目，2019年過檔香港有線電視。

簡歷
張洛蔚係混血兒，有印尼血統。佢讀書時期已經做模特兒，喺2008年香港動漫電玩節Game Girl大賽攞季軍。佢大學讀香港城市大學市場學系，畢業後全職做宣傳模特兒，拍過唔少廣告，又做過淘寶嘅「淘女郎」。2018年佢主持2018年FIFA世界盃主持而增加咗知名度。
張洪秀美

張洪秀美，香港親中派政治人物兼基督教界人士，馬來西亞華僑，自1992年開始喺基督教勵行會擔任執行董事，而家係基督教勵行會總幹事。

政治觀點
佢係香港親中派嘅一份子，2007年，佢曾經支持同屬親中派嘅梁美芬參選香港區議會選舉。去到2008年，佢繼續支持梁美芬參與立法會選舉。佢曾經指香港教育無好好教香港年青人中國歷史，又鼓勵香港年青人往大灣區發展。

選舉經歷
喺2011年，佢連同陳世強、唐榮敏、劉金勝、司徒永富同埋陳一華合組一個親建制連線參選香港特别行政區選舉委員會宗教界委員，所有人都當選。
喺2021年9月，佢再次成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
張海潔

張海潔（英文名：Zhang Hai Jie Helen，1971年8月28號—），新加坡新傳媒電視8頻道新聞主播、時事節目主持人。喺中國西安出世，2003年成為新加坡公民。佢而家係新傳媒8頻道晚間新聞主播（週日傍晚6點30分、晚上10點）。
晾衫繩

晾衫繩，繩一種，用來晾衫曬衫嘅繩。簡單兩邊竿將條繩各綁一頭拉直，衫掛喺上面，有衫夾夾實。有啲晾衫架本身有晾衫繩。
西洋而言，晾衫繩為晾衫象徵。由於有唔少屋苑或者地方限制，唔畀人室外晾衫，於是乎唔少人爭取立法，以保障戶外用繩晾衫權。
唐人地方多數用晾衫竹，不過日漸畀帶繩嘅晾衫架代替。
智高麥氏

智高麥氏（英文：Chico Marx，1887年3月22號—1961年10月11號）係一個美國嘅男笑星、鋼琴家、電影演員、電視演員、舞台劇演員，1926年出道。
暑假

暑假（粵拼：syu2 gaa3）係每年夏天學期之間，學生同先生休息嘅假期。雖然唔同國家或地區，暑假嘅長度都唔同，但平均有7～11個禮拜，最短有4個禮拜，最長有3個月。多數嚟講，暑假係每個學年之間嘅分水嶺。

鬼谷洞山泉
春秋戰國時期，曠世奇人鬼穀子——王禪成日鍾意持身養性同縱橫術而隱居喺雲夢山鬼谷洞教徒授藝。佢屬下嘅孫臏、龐涓、蘇秦、張儀、毛遂、尉繚、茅蒙、徐福等名家都喺佢手頭出。鬼谷洞入面有座山泉，每年暑期一到，山泉就識噴出嚟填滿成個窿而冇辦法上堂，令鬼穀子放假。結果出現咗「放暑假」嘅講法重一直用到而家。

美國教育改革
19世紀中葉，美國教育家賀勒斯·曼（英文：Horace Mann）等人一齊推動美國教育改革，其中有統一教育制度（包括咗放暑假），得到醫學同埋心理學界力撐。佢哋認為學生長期學習壓力大，對成長唔係太好，而且夏天逼埋一齊學嘢會出傳染病。後嚟經過半個世紀嘅努力，加上社會條件越嚟越成熟，美國大陸嘅工業社會開始出現轉型，中產亦開始興起。每年一到夏天，阿爸阿媽帶住細路去度假，從而有好多人接受咗「放暑假」嘅講法。從20世紀初開始，放暑假成為美國嘅教育制度從而風靡全球。

放假理由
學校放暑假嘅理由可以係：
防止學生因為天氣太熱而中暑，甚至出現熱射病。
學生成長期間，太長時間嘅腦力疲勞會出現成長性損害。加上書本上啲嘢係有限，再多啲知識喺嗮社會同大自然。
學校利用假期調整師資力量熟悉下個學年嘅學科、備教案及進修。
各國都有傳統嘅假日，唔放假會影響學生正常學習。
暈

暈，又叫頭暈，人唔舒服嘅狀態，可能係病引起。頭重重，嚴重啲，睇嘢唔清楚，覺天旋地轉，再嚴重係暈低，失去知覺。
暈低

暈低（粵拼：wan4 dai1）係好短時間之內發生同暫時性嘅狀態，通常會冇咗意識同肌肉張力。暈低咗嘅起因通常係唔夠血液供畀大腦，通常由低血壓引起。
暈低嘅成因主要係過勞、情緒激動等等。重有企得耐，令到血液集中到下半身，腦部血液流量減少，都可能搞到人暈低。
暈浪

暈浪係指搭交通工具時平衡失調嘅病（搭車暈浪叫暈車浪、搭船暈浪叫暈船浪、搭飛機暈浪叫暈機浪），病徵包括頭暈、反胃、想嘔同眼睏。
文潤玲

文潤玲，香港資深電影界人士，曾經攞過香港電影金像獎專業精神獎。